
Mircea Chelaru 


De la Wikipedia, enciclopedia liberă 

Mircea Chelaru (n. 3 iulie 1949, Rediu Tătar, Iaşi, 
România) este un general de armată, eseist, istoric şi om 
politic român, care a îndeplinit funcţia de Şef al Marelui 
Stat Major al Armatei Române (15 februarie - 31 
octombrie 2000). 


Biografie 


Mircea Chelaru s-a născut la data de 3 iulie 1949, în 


comuna Rediu (judeţul Iaşi). În anul 1964 se înscrie la 
Liceul Teoretic "Vasile Alecsandri" din Iaşi, însă în anul 
următor se transferă la Liceul Militar "Ştefan cel Mare” 
din Câmpulung Moldovenesc, ale cărui cursuri le va 
absolvi în anul 1967 ca şef de promoţie. 


A absolvit apoi cursurile Școlii Superioare de Ofiţeri 
Activi "Nicolae Bălcescu" din Sibiu, arma infanterie şi 
Facultatea de Arme Întrunite din cadrul Academiei 
Militare, (1976). În anul 2000, obţine titlul ştiinţific de 
doctor în Ştiinţe militare. 


După absolvirea şcolii de ofiţeri cu gradul de locotenent, 
îndeplineşte funcţii de comandă şi stat major în unităţi şi 
mari unităţi ale armatei. Cariera militară o începe în 
funcţia de comandant de pluton la Regimentul 30 Gardă 
(1970-1972), fiind numit apoi ca adjutant al primului 
adjunct al ministrului apărării naţionale și şef al Marelui 
Stat Major, general-colonel Gheorghe Ion (1972-1974). În 
anul 1974 este avansat la gradul de locotenent major . 


Revenit după doi ani de studii la Academia Militare, este 
numit în funcţia de comandant de batalion la Regimentul 
30 Gardă (1976-1978), fiind avansat la gradul de căpitan 
în mod excepţional (1977). 


Devine apoi ofiţer de stat major, îndeplinind funcţiile de 
ofiţer 2 în Biroul 1 Operații din Secţia Operații a Direcţiei 
Operații din Marele Stat Major (1978-1981), şef de stat 


Mircea Chelaru 


Date personale 


Născut 3 iulie 1949 (75 de ani)* 
Rediu Tătar, lași, România 

Cetăţenie E ŞI România: 

Religie Biserica Ortodoxă 
Română * 

Ocupaţie politician 
ofițer 
istoric “ 

Limbi vorbite limba română * 

Activitate 

Gradul general de corp de 

armată|*] * 


Cariera politică 
Deputat al României * 
Deţinător actual 


Funcție asumată 
21 decembrie 2020 


Circumscripţia  Argeș[“] 
Legislatură legislatura 2020-2024 
Șef al Statului Major General al Armatei 


major la Regimentul 2 Mecanizat (1981-1985), ofiţer 2 la Române * 
statul major al Diviziei 1 mecanizată (şef de stat major ____ In funcţie | 
i ; Ă : : si e 15 februarie 2000 — 31 octombrie 2000 
anexa „D”) (1985-1987) şi apoi şef al Biroului Operații şi 
Dao bireu dle Întii jei TDiszi M ata (UR 89) Precedat de Constantin Degeratu 
Pregătire ; e Luptă la ivizia 1 Mecanizată (1987-1989). succedat de Mihail Popescu 
În această perioadă este avansat la gradele de maior 
(1983), locotenent-colonel (1989) şi colonel, înainte de partid politic PUNR (2002-2006) 


termen (1990). PC (2006-2007) 
AUR (2020) 
În perioada august 1989 — martie 1990, locotenent- PNR (din 2020) 


colonelul Mircea Chelaru este şef al Cercetării a Prezenţă online 
pagină Facebook (https://www.facebook.com/ 


(informaţiilor) la Divizia 57 Blindate. În martie 1990, el a chelarumircia) 

fost trimis de Statul Major General la Târgu Mureş, unde Modifică date / text (https://ro.wikipedia.org/w/index.php? 
a organizat şi condus intervenţia armatei în evenimentele title=Mircea_Chelaru&action=edit&section=0) 
de acolo, reproşându-i-se de către unii că nu a intervenit o 
pentru detensionarea conflictului. Il 


După ce în anul 1990, a fost detaşat ca director al Diviziunii III de contraspionaj (cu atribuţii în 
supravegherea activităţilor iredentiste) la Serviciul Român de Informaţii, în perioada 1990-1993 a 
lucrat ca ataşat militar aero şi naval al României în Iordania. 


Începe apoi o carieră didactică în cadrul Academiei de Înalte Studii Militare, fiind şef al cursurilor 
postacademice (1993-1995) şi şeful (decanul) Colegiului Superior de Stat Major(1995-1997). În 
această perioadă şi ulterior a urmat Colegiul de Studii Strategice şi Economice de Apărare din cadrul 
en, Germania (1994), Cursul de Drept al Conflictelor Armate la Institutul Internaţional pentru 
Dreptul Războiului de la San Remo (1995), Cursul de Apărare Interarme "Noul Parteneriat pentru 
Menţinerea Păcii - SHAPE" din Oberammergau, Germania (1996), Cursul de Cooperare 
Interdisciplinară „Noul Parteneriat pentru menţinerea păcii în acţiune” — Centrul Person B. Lester din 
Halifax, Canada (1996) şi Colegiul Naţional de Apărare din Bucureşti (2000). 


La data de 12 septembrie 1997, colonelul Mircea Chelaru este numit în funcţia de comandant al 
Corpului 10 Armată "Ştefan cel Mare" din Iaşi (1997-2000), în locul generalului Viorel Cheptine. EI a 
fost înaintat la gradul de general de brigadă (cu 1 stea) la 27 noiembrie 1997 [2] şi apoi la gradul de 


general de divizie (cu 2 stele) începând cu 1 decembrie 1999 [3], 


La scurtă vreme după numire, în 17 decembrie 1997, el face declaraţii belicoase la adresa Armatei a 
XIV-a din Transnistria. După afirmaţiile sale, Armata a XIV-a este un fel de pisică care se arată 
şoricelului din borcan, ca acesta să moară de infarct. Suntem în stare ca, în zece ore, să facem faţă 
la două Armate a XIV-al+l. A fost chemat la Bucureşti pentru a da explicaţii. În replică, comandantul 
Armatei a XIV-a, Valeri Evnevici, i-a replicat: '"Acest general ştie prost istoria. Tot acest corp de 
armată şi iubitorii săi de motani nu înseamnă o problemă pentru armata rusă. Sfătuiţi-l pe acest 
general să înveţe istoria. Aşa o să aibă mai puţine probleme" 5] 


În octombrie 1999, generalul Chelaru suferă un grav accident de circulaţie în urma căruia a suferit 


leziuni cranio-cerebrale şi toracicel6l. La Iaşi, el s-a făcut remarcat prin faptul că a cerut, în 1999, 
Consiliului Local Iaşi să permită ridicarea chiar în faţa garnizoanei din Copou a busturilor celor trei 


mareşali ai României - Ion Antonescu, Constantin Prezan şi Alexandru Averescu. Ca urmare a 
protestelor comunităţii evreilor din Iaşi şi a mai multor intelectuali ieşeni, în locul bustului lui 
Antonescu pe Copou a apărut bustul regelui Ferdinand 1.17] 


Şef al Statului Major General 


Generalul de divizie, Mircea Chelaru a fost numit la data de 15 februarie 2000 în funcţia de şef al 
Marelui Stat Major al Armatei Române [8], Începând cu data de 25 octombrie 2000, a fost înaintat la 
gradul de general de corp de armată (cu 3 stele) [9], 


La data de 27 octombrie 2000, el a susţinut o conferinţă de presă în care a afirmat că Consiliul 
Suprem de Apărare a Ţării (CSAT) urmăreşte şi protejează activitatea grupărilor mafiote din 
Dobrogea şi Oltenia, contribuind astfel la "enclavizarea României". De asemenea, el a susţinut că 
există o ipotetică ameninţare internă la adresa securităţii naţionale, urmărind desprinderea Dobrogei 
de România şi care ar necesita o ripostă militară. Tot el a sugerat în declaraţiile sale că "restructurarea 
Armatei de dragul intrării în NATO este o formă de reconstituire a unui control autoritar în 


România".LUl7] 


La data de 31 octombrie 2000, generalul de corp de armată Mircea Chelaru şi-a înaintat demisia din 
funcţia de şef al Marelui Stat Major al Armatei Române, aceasta fiind acceptată [19]. A îndeplinit apoi 
funcţia de director al Centrului de Studii Strategice de Securitate. 


Trecerea sa în rezervă 


La data de 1 iunie 2001, generalul Chelaru a participat la comemorarea a 55 de ani de la moartea 
mareşalului Ion Antonescu, ceremonie care a avut loc în curtea bisericii "Sfinţii Împărați Constantin şi 
Elena" (ctitorită de Ion şi Maria Antonescu) unde a fost dezvelit un bust de bronz şi marmură al 
mareşalului şi la care a fost prezent şi preşedintele PRM, Corneliu Vadim Tudor. [ll] 


EI a fost convocat în faţa Consiliului de Judecată al MApN pentru încălcarea principiului neimplicării 
politice a militarilor. Printr-un comunicat de presă, Ministerul Apărării a afirmat că „se disociază de 
opiniile neconforme cu aprecierea comunităţii internaţionale şi declară că nu va tolera nici o 
manifestare contrara acestei judecăţi în cadrul armatei. (...) Este regretabil că asemenea gesturi 
individuale, care au legătură cu o personalitate ale cărei acţiuni au fost condamnate de comunitatea 
internaţională, umbresc eforturile colective depuse de întreaga armată pentru materializarea 
obiectivului naţional de integrare în NATO şi UE“.[12] 


El s-a apărat printr-o declaraţie telefonică făcută ziarului "Evenimentul Zilei”, în care a afirmat 
următoarele: "În primul rând că acolo nu a fost o activitate politică. Eu am primit o invitaţie, ca 
orice cetăţean şi enoriaş, din partea Parohiei Parcului Călăraşilor, personal de la preotul paroh dr. 
Dumitru Radu, bun prieten şi confesorul meu. Eu sunt enoriaşul acestei parohii întrucât locuiesc pe 
Str. Traian şi, în fiecare duminică, particip la slujbă acolo. Eu nici nu am rămas la partea a doua a 
slujbei, care privea dezvelirea bustului mareşalului-ctitor al bisericii, nu pentru că nu aş fi vrut, ci 
pentru că trebuia să plec de urgenţă. Între timp, a venit dl Vadim Tudor cu Ilie Ilaşcu şi s-a creat 


foarte multă îngrămădeală acolo. A vorbit numai preotul şi dl Constantin Drăgan, care nu a făcut 
altceva decât să spună că, din păcate, personalitatea mareşalului nu este suficient de bine 
cunoscută. În clipa aceea, eu am plecat... dar, mai înainte, nu puteam să mă enclavizez fata de 
aceste personalităţi. Consider că s-a făcut un atentat violent asupra imaginii mele publice, fapt 
pentru care trebuie să reacţionez oportun şi voi pune la dispoziţia presei un comunicat prin care voi 
da explicaţii în legătură cu participarea mea ca enoriaş, în civil, la slujba de duminică“. [13] 


La data de 4 iunie 2001, generalul de corp de armată, Mircea Chelaru a cerut trecerea sa în rezervă, 
printr-o scrisoare adresată preşedintelui Emil Constantinescu, publicată în revista "România Mare”. 
În acea scrisoare a afirmat: "(...)În ultima perioadă, mai exact începând cu anul 1996, am constatat 
cu mâhnire o depreciere gravă a stării Armatei Române, faţă de care s-au formulat o succesiune de 
soluţii declarative, cu puternic mesaj politic, dar fără acoperire în plan pragmatic, operaţional. (...) 
Încercările subsemnatului de a readuce în prim-plan valorile de tradiţie, şi, în principal, mentalul 
credinţei în victorie, s-au izbit de toate aceste vicisitudini impardonabile. Prin toată ființa mea m- 
am opus, în stilul care-mi caracterizează personalitatea, unor asemenea stări de fapt, prin metode 
cvasiradicale, care, din păcate, nu au avut efectul preconizat. Evenimentele din octombrie 2000 
care m-au determinat să-mi ofer demisia din funcţia de şef al Statului-Major General au fost 
secundate de incriminări insinuante, perfid ticluite, cu trimiteri sugerate la consecinţe grave, care 
m-au găsit fără resursa logică şi psihică de a le înțelege şi a le mai contracara din interiorul 
instituţiei, ca militar activ." l14] 


Generalul de corp de armată Mircea Chelaru a fost trecut în rezervă la data de 7 iunie 2001 L5], la 
cerere. Printr-un decret prezidenţial din data de 29 octombrie 2008, a fost înaintat în gradul de 
general în rezervă [16]. 


El este membru fondator al Fundaţiei „Pro Patria”, Fundaţiei Colegiului Naţional de Apărare, 
Asociaţiei Euro-Atlantice „Manfred Worner” şi al Asociaţiei „Mişcarea Naţională Română”. De 
asemenea, este membru fondator şi primul Preşedinte de Onoare al Asociaţiei „George C. Marshall — 
România” din anul 2000. În perioada 1996-1999, a fost redactor-şef al Revistei „STRATEGII XXI”. 


Activitatea politică 


Generalul în rezervă Mircea Chelaru s-a înscris în anul 2002, în Partidul Unităţii Națiunii Române 
(PUNR). A fost ales la data de 16 martie 2002 în funcţia de Preşedinte al Consiliului Naţional al 
PUNR, iar pe 11 mai 2002 devine președintele partidului. 


În urma fuziunii prin absorbţie a PUNR cu Partidul Conservator, ce a avut loc la data de 19 ianuarie 
2006, Mircea Chelaru devine vicepreşedinte al PC. Conform unei decizii a Biroului Politic al 
Partidului Conservator din 17 aprilie 2007, adoptate cu majoritate de voturi, generalul (r) Mircea 
Chelaru a fost exclus din partid, alături de Codrin Ştefănescu, secretar general adjunct al PC, 
conducerea partidului considerându-i vinovaţi de încercarea de destabilizare a formaţiunii. [17] După 


cum a declarat Dan Voiculescu, preşedintele Partidului Conservator, "cei doi şi-au exprimat în presă 


puncte de vedere personale despre partid, fără a le discuta în interiorul acestuia. Noi preferăm ca 


rufele murdare să fie spălate în interiorul partidului şi nu în presă".L18] 


Opinii politice şi profesionale, apariţii publice şi luări de 
poziţie 


Despre Revoluţia din decembrie 1989 


„Revoluţionarii au crezut, în profunzimea lor, că fac revoluție, fără să ştie despre lovitura 
de stat. Conspiratorii au fost convinşi că a fost o lovitură de stat, fără că creadă că a fost o 
revoluție. Acest concubinaj a generat în final unul dintre cele mai ordinare compromisuri 
după 1989. Ne-a făcut să ratăm cea mai importantă revoluție, şi anume cea morală a 
poporului român L91.» 

— Mircea Chelaru 


Despre război, în coordonate contemporane 


Despre politică 


Invitat la OTV în emisiunea Dan Diaconescu Direct, avându-l ca interlocutor pe Dan Diaconescu. [20] 


[21] 


Controverse 


Pe 27 ianuarie 2016 Curtea de Apel Bucureşti l-a condamnat definitiv pe Mircia Chelaru la 3 ani 
închisoare cu suspendare pentru abuz în serviciu.[221 


Lucrări publicate 


Generalul Mircea Chelaru a publicat peste 100 de articole, participând la mai multe comunicări 
ştiinţifice şi conferinţe interne şi internaţionale. Este autor a două lucrări de lungime: 


„ O posibilă soluţie — Scurt tratat sistemic asupra unei strategii a dezvoltării și securității României 
„ Relaţia politică-strategie — eseu 


Note 


1. A 2 b C Observatorul Cultural, 12 iulie 2001 - Sacrificarea lui Antonescu pe altarul diplomaţiei () (htt 
p://www.observatorcultural.ro/informatiiarticol.phtml?xid=1953&print=true)/Nefuncțională] 


16. 


1.7; 


18. 


19. 


„A Decretul nr. 610 din 27 noiembrie 1997 privind acordarea gradului de general de brigadă, de 


general de flotilă aeriană și de contraamiral unor colonei și comandori din Ministerul Apărării 
Naţionale 


„A Decretul nr. 388 din 29 noiembrie 1999 privind acordarea gradului de general de divizie unor 


generali din Ministerul Apărării Naţionale 


. A lasi, Ziarul de, Ziarul de lasi - liderul presei iesene (https://web.archive.org/web/2021091908313 


1/https://www.ziaruldeiasi.ro/local/iasi/generalul-chelaru-ii-va-da-afara-pe-militarii-cu-o-mentalitate- 
quot-de-tip-feudal-quot-ni453/print), www.ziaruldeiasi.ro, arhivat din original (http://www.ziaruldeia 
si.ro/local/iasi/generalul-chelaru-ii-va-da-afara-pe-militarii-cu-o-mentalitate-quot-de-tip-feudal-quot 
-ni453/print) la 19 septembrie 2021, accesat în 2 august 2011 


„A lasi, Ziarul de, Seful Armatei a XIV-a ruse raspunde cu foc la torpila generalului Chelaru (http://w 


ww.ziaruldeiasi.ro/national-extern/seful-armatei-a-xiv-a-ruse-raspunde-cu-foc-la-torpila-generalului 
-chelaru-ni49e), www.ziaruldeiasi.ro 


„A lasi, Ziarul de, Generalul Chelaru a suferit un grav accident de masina (http://www.ziaruldeiasi.r 


o/local/iasi/generalul-chelaru-a-suferit-un-grav-accident-de-masina-ni122j), www.ziaruldeiasi.ro 


„ab Ziarul de lași, 1 noiembrie 2000 - Generalul Mircea Chelaru și-a prezentat demisia” (https:// 


web.archive.org/web/20220427010400/https://www.ziaruldeiasi.ro/cms/site/z_is/news/generalul_m 
ircea_chelaru_si_a_ prezentat _demisia_53119.html). Arhivat din original (http://www.ziaruldeiasi.ro/ 
cms/site/z_is/news/generalul_mircea_chelaru_si_a_ prezentat _demisia_53119.html) la 27 aprilie 
2022. Accesat în 30 ianuarie 2008. 


„A Decretul nr. 26 din 15 februarie 2000 privind eliberarea din funcţia, respectiv numirea în funcția 


de șef al Statului major general a unor generali din cadrul Ministerului Apărării Naţionale 


„A Decretul nr. 425 din 26 octombrie 2000 privind înaintarea în gradul următor a unor generali și 


contraamirali din Ministerul Apărării Naţionale 


„A Decretul nr. 430 din 31 octombrie 2000 privind eliberarea, respectiv numirea, din/în funcţia de 


șef al Statului major general al Armatei României a unor generali din cadrul Ministerului Apărării 
Naţionale 


„A „Adevărul, 15 decembrie 2001 - Generalul Mircea Chelaru, preşedinte al PUNR" (https://web.arc 


hive.org/web/20080323231440/http://www.adevarul.ro/articole/generalul-mircea-chelaru-presedint 
e-al-punr/2290). Arhivat din original (http://www.adevarul.ro/articole/generalul-mircea-chelaru-pres 
edinte-al-punr/2290) la 23 martie 2008. Accesat în 30 ianuarie 2008. 


. A Comunicat de presă al Ministerului Apărării Naţionale, citat în cotidianele "Evenimentul zilei" și 


"Cotidianul" din 4 iunie 2001 


„A Evenimentul zilei, 4 iunie 2001 
„A România Mare, nr. 570/15.06.2001 
„A Decretul nr. 415 din 7 iunie 2001 privind trecerea în rezervă a unui general din Ministerul Apărării 


Naţionale 


A Comunicat de presă al Președinției României din 29 octombrie 2008 (http://www.presidency.ro/? 
_RID=det&tb=date&id=10377&_PRID=ag) 

A „Codrin Stefanescu si Generalul Mircea Chelaru — exclusi din Partidul Conservator” (https://web. 
archive.org/web/20120127072818/http://www.partidulconservator.ro/2007/04/codrin-stefanescu-si- 
generalul-mircea-chelaru-exclusi-din-partidul-conservator/). Arhivat din original (http://www.partidul 
conservator.ro/2007/04/codrin-stefanescu-si-generalul-mircea-chelaru-exclusi-din-partidul-conserv 
ator/) la 27 ianuarie 2012. Accesat în 2 august 2011. 

A Evenimentul, 16 aprilie 2007 - Mircea Chelaru și Codrin Ștefănescu, puşi "pe făraş" de 
Voiculescu (http://www.evenimentul.ro/articol/mircea-chelaru-si-codrin-tefanescu-pusi-pe-faras-de- 
voiculescu.html)lNefuncționa/ă] 

1 Amos News, 12 aprilie 2006 - Mircea Chelaru despre manipularea din decembrie 1989 (http://20 
06.informatia.ro/Article169032.phtmi)/nefuncțională] 


20. A Invitat la OTV în emisiunea 'Dan Diaconescu Direct' - 31 iulie 2012 (http://voi.ddtv.ro/content/ulti 
mul-conduc%C4%83tor-rom%C3%A2n-de-armatYC4%83-cu-stof% C4%83-de-luptY C4% 83tor-ge 
neralul-rom%C3%A2n-mircea-chelaru-la-da)nefuncțională] 

21. A Invitat la OTV în emisiunea 'Dan Diaconescu Direct' - 12 decembrie 2011 (http://voi.ddtv.ro/conte 
nt/generalul-mircea-chelaru-la-dan-diaconescu-direct-12-decembrie-2011-unu)/Pefuncțională] 


AL) 


22. A „condamnare definitivă” (https://wmww.pna.ro/comunicat.xhtml?id=4689). 


Legături externe 


„ Şefii Statului Major General al Armatei Române (http://www.defense.ro/smg/galerie.php) 


„ PUNR - Biografia lui Mircea Chelaru (http://www.punr.ro/cvchelaru.htm) Arhivat (https://web.archiv 
e.org/web/20041026050422/http://www.punr.ro/cvchelaru.htm) în 26 octombrie 2004, la Wayback 
Machine. 


Interviuri 
. Mircea Chelaru despre mineriade: „19 februarie a fost repetiţia pentru 14 iunie“ (http://www.adevar 


ul.ro/actualitate/eveniment/Mircea_Chelaru-_-19_februarie_a_ fost _repetitia_pentru_14_iunie_0 2 
49575435.html), 24 aprilie 2010, Adevărul 


Predecesor: Șeful Marelui Stat Major al Armatei 3 
General Constantin Române Succesor: 


Degeratu 15 februarie — 31 octombrie 2000 General Mihail. opescu 


Adus de la https://ro.wikipedia.org/w/index.php?title=Mircea_Chelaru&oldid=16331860 


